stanford-oval/wikipedia huggingface dataset:
John Campbell Ross

John Campbell Ross (11. maaliskuuta 1899 – 3. kesäkuuta 2009) oli viimeinen elossa ollut australialainen ensimmäisen maailmansodan veteraani.
Ross liittyi armeijaan helmikuussa 1918, mutta hän ei koskaan joutunut suorittamaan aktiivista palvelusta, eikä hän sodan aikana poistunut Australian ulkopuolelle.
Ross asui Bendigossa, Victoriassa. Hän vietti 110-vuotispäiväänsä maaliskuussa 2009. Kesäkuussa 2007 hänestä tuli Australian vanhin elossa oleva mies.
Haminalahden työväentalo Juttuharju

| Juttuharju |
| --- | --- |

Osoite:  Auma-ahontie 67, 70800 Kuopio
Sijainti:  Haminalahti, Kuopio
Koordinaatit:  62°51′58″N, 27°29′57″E
Valmistumisvuosi:  1926
Rakennuttaja:  Länsi-Kuopion työväen- ja pienviljelijäin osasto, Haminalahden pienviljelijäosasto
Omistaja:  Suomen Demokratian Pioneerien Liitto ry
Runkorakenne:  hirsi
Julkisivumateriaali:  lauta
Kerrosluku:  1
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Haminalahden työväentalo Juttuharju on Kuopion kaupungin Haminalahden kylässä sijaitseva työväentalo. Talon omistaa nykyisin Suomen Demokratian Pioneerien Liitto.
Historiaa

Talon rakensivat yhdessä Länsi-Kuopion työväen- ja pienviljelijäin osasto sekä Haminalahden pienviljelijäosasto, joka oli perustettu vuonna 1913. Aloite talohankkeeseen tuli Länsi-Kuopion työväen- ja pienviljelijäin osastolta, joka pyysi Haminalahden pienviljelijäosastolta lahjoitusta tonttia varten. Yhdistykset ostivat tontin vuonna 1926, ja kokonaan talkoilla rakennettu talo valmistui jo samana syksynä. Talo oli vaatimaton, sillä yhdistysten rahavarat olivat pienet.
Vuonna 1931 Länsi-Kuopion työväen- ja pienviljelijäin osasto lakkautettiin kommunistilakien nojalla, jolloin sen osuus talosta päätyi valtion pakkohuutokauppaan. Sen huusi yksityisomistukseen eräs paikallinen poliisi. Haminalahden yhdistykselle jääneessä puoliskossa toiminta jatkui niin tavalliseen tapaan kuin oli mahdollista, ja lakkautetun yhdistyksen jäsenet siirtyivät Haminalahden yhdistykseen.
Puoli taloa ostanut poliisi kuitenkin myi osuutensa talosta vuonna 1937 Haminalahden pienviljelijäosastolle, joka näin tuli talon ainoaksi omistajaksi. Rahat ostoon Haminalahden pienviljelijäosasto sai lahjoituksena lakkautetulta Hirvilahden Työväenyhdistykseltä. Talon toiminta elpyi sotien jälkeen hiipuakseen sitten 1960-luvulla. Nuorten muutto kaupunkeihin ja toisaalta lisääntyneet vapaa-ajanviettomahdollisuudet vaikuttivat siihen, ettei työväentalon toiminnoille ollut enää yhtä paljon kysyntää kuin ennen. Lisäksi Haminalahden pienviljelijäosastolla oli paljon velkaa, joten talo päätettiin myydä. Vuonna 1969 Suomen Naisten Demokraattisen Liiton Kuopion piirijärjestö osti talon, ja toiminta vilkastui jälleen. Vuonna 1988 talo oli edelleen SNDL:n hallussa. Nykyään sen omistaa Suomen Demokratian Pioneerien Liitto.
Toimintaa työväentalolla

Ensimmäiset kokoukset Juttuharjussa pidettiin jo vuoden 1926 puolella, mutta kunnolla talo saatiin käyttöön seuraavana vuonna. Talolla pidettiin niin kokouksia kuin juhliakin. Kokouksetkin olivat kuitenkin aina myös viihdetilaisuuksia. Asioiden käsittelyn lomassa esitettiin monenlaista ohjelmaa. Lisäksi talolla toimi muun muassa urheiluseura Veto sekä muita järjestöjä.
Kesällä 1927 vietettiin Juttuharjun virallista avajaisjuhlaa. Talo oli täynnä, ja ohjelmassa oli muun muassa puheita, runonlausuntaa, laulua ja näytelmä. Näyttelemisharrastus olikin talolla suosittua. Osat harjoiteltiin ensin kotona, ja alkuun päästyä kokoonnuttiin harjoittelemaan yhdessä. Kokousten ja muiden iltamien lisäksi järjestettiin myös perheiltoja, jotka oli nimenomaan suunniteltu koko perheen ohjelmaksi.
Syksyllä 1937 talolla järjestettiin elojuhla, jonka ohjelmassa oli muun muassa näytelmä, puheita ja viisiottelu. Vuonna 1938 Haminalahden pienviljelijäosasto juhli 25-vuotispäiviään omalla talollaan. Ohjelmassa oli muun muassa musiikkiesityksiä, puheita, juoksukilpailuja, kaksi elokuvaa ja näytelmä. Juhla järjestettiin kaksiosaisena niin, että siihen kuului päivä- ja iltajuhla. Päiväjuhlaan osallistui noin 100 henkeä ja iltajuhlaan 200.
Tilaisuuksien järjestyshäiriöihin puututtiin alusta asti tiukasti. Keväällä 1927 pidetyssä kokouksessa käsiteltiin palmusunnuntain iltamissa tapahtuneita häiriöitä, ja päätös oli, että huvitilaisuuksissa käyminen kiellettiin seitsemältä häiriötä aiheuttaneelta henkilöltä kahdeksi vuodeksi. Lisäksi kahdeksas henkilö sai varoituksen juopumuksen takia.
Jatkosodan aikaan Juttuharju oli valtion käytössä, ja vuonna 1944 sitä käytettiin neuvostoliittolaisten sotavankien vankileirinä. 1970–1980-luvuilla talolla järjestettiin muun muassa Suomen Demokraattisten Naisten kokouksia, seminaareja, pioneerileirejä sekä äiti- ja perheleirejä.
Rakennus

Talo on hirsirakenteinen, ja siinä on muun muassa juhlasali ja näyttämö, joka ilmeisesti on sittemmin muutettu ravintolaksi. Talossa on huopakatto, ja sen sisäseinät ja -katto on vuorattu ja maalattu. Tontille rakennettiin myös tanssilava vuonna 1955, mutta se purettiin vuonna 1969. 1970-luvun luvun alussa talo oli perusteellisen remontin tarpeessa. Se maalattiin punamullalla, pahasti painunut lattia korjattiin, samoin kuin katto ja ikkunat. Vuonna 1978 talo sähköistettiin ja sen tontille rakennettiin sauna Pihkainmäen työväenyhdistyksen puretun lavan materiaalista. Töihin saatiin rahoitusta opetusministeriöltä.
Hammamet

| Hammamet (El-Ḥammāmāt) الحمامات |
| --- | --- |
 Hammametin medina
 Hammamet
 Koordinaatit: 36°25′N, 10°36′E 
Valtio:  Tunisia
Kuvernoraatti:  Nabeul
Pinta-ala:  
 – Kokonaispinta-ala:  36 km²
Väkiluku:  70 000
 – Väestötiheys:  1 944 as./km²
Infobox OKVirheellinen NIMI-arvo: 
Hammamet (arab. الحمامات, El-Ḥammāmāt‎) on kaupunki pohjoisessa Tunisiassa, Nabeulin kuvernoraatissa. Kaupungissa on noin 70 000 asukasta.[lähde? ] Matkailijoita käy tuhansia ja heille riittää aurinkoa ympäri vuoden. Kevään ja syksyn lämpötilat ovat runsaat +20 celsiusastetta, kesällä noin +30 astetta. Talvella on viileämpää ja kosteampaa.
Hammamet on Tunisian ensimmäinen turistikohde. Hammametiin järjestävät matkoja monet matkanjärjestäjät. Lomalentoja sinne liikennöidään keväästä syksyyn. Hammametissa on mahdollisuus niin kulttuuriin, auringonottoon kuin harrastamiseenkin. Erityisesti Hammamet on tullut suosituksi golflomakohteeksi edullisuutensa ansiosta. Hammametista löytyy kaksi golfkenttää.
Hammametin tärkein lomailualue Yasminen lomakylä sijaitsee noin kymmenen kilometrin päässä kaupungin keskustasta ja aivan rannan lähellä. Sekä Yasminessa että keskustassa on helppo liikkua kävellen, ja näiden välin pääsee taksilla tai julkisilla kulkuneuvoilla.
Kaupungissa on kilometrien mittaiset hiekkarannat, jotka ovat puhtaita. Yasminessa on hiekkarantojen lisäksi huvipuisto, sisäluistelurata ja sukelluskoulu. Hammametin keskustassa voi tutustua sen medinan ikivanhaan muuriin, Kasbahin pieneen linnoitukseen ja kaupungin muihin vanhoihin osiin. Alueella on myös Antiikin Rooman aikaiset Pupputin kaupungin rauniot mosaiikkitöineen.
Aiheesta muualla

Kuvia tai muita tiedostoja aiheesta Hammamet Wikimedia Commonsissa
Jani Lämsä

| Jani Lämsä> Henkilötiedot |
| --- | --- |
Syntynyt: 4. lokakuuta 1985 (ikä 39) Oulu, Suomi
Salibandyn pelaaja
Pelipaikka:  puolustaja
Seura:  OLS
Pelinumero:  18
Jani Lämsä (s. 1985) on suomalainen salibandypelaaja. Hän pelaa Oulun Luistinseurassa puolustajana. Ennen OLS:siin siirtymistä Lämsä pelasi oululaisessa OYUS-joukkueessa.
Aiheesta muualla

Lämsä OLS:n sivuilla (Arkistoitu – Internet Archive)
Jessica Watson

Jessica Watson kirjansa esittelytilaisuudessa Düsseldorfissa vuonna 2011.
Jessica Watson (s. 8. toukokuuta 1993 Gold Coast) on australialainen yksinpurjehtija. Hän piti halussaan nuorimpana yksin maailmanympäri purjehtimisen ennätystä ennen Laura Dekkeriä. Hän sai ennätyksen nimiinsä toukokuussa 2010 3 päivää ennen kuin täytti 17 vuotta. Matka kesti 210 päivää. Toisin kuin Dekker, Watson purjehti maailman ympäri käymättä välillä satamassa.  Watsonin käyttämän aluksen nimi oli Ella's Pink Lady. Aluksen pituus oli 30 jalkaa. World Speed Sailing Record Council ei tunnusta ennätystä virallisesti, koska kyseinen organisaatio lakkautti kategorian "nuorin" sen jälkeen, kun Jesse Martin purjehti yksin maailmanympäri 18-vuotiaana vuonna 1999.
Aiheesta muualla

Kuvia tai muita tiedostoja aiheesta Jessica Watson Wikimedia Commonsissa
Jo Cox

| Jo Cox> Henkilötiedot |
| --- | --- |
Syntynyt: 22. kesäkuuta 1974  Batley, Yorkshire, Yhdistynyt kuningaskunta
Kuollut: 16. kesäkuuta 2016 (41 vuotta)  Birstall, Yorkshire, Yhdistynyt kuningaskunta
Poliitikko
Puolue:  työväenpuolue
Puoliso:  Brendan Cox (2009–2016)
Lapset:  2
Aiheesta muualla
Virallinen sivu
Helen Joanne ”Jo” Cox (o.s. Leadbeater; 22. kesäkuuta 1974 Batley, Yorkshire – 16. kesäkuuta 2016 Birstall, Yorkshire) oli brittiläinen poliitikko, joka toimi työväenpuolueen parlamenttiedustajana toukokuusta 2015 lähtien. Häntä ammuttiin ja puukotettiin 16. kesäkuuta 2016, kun hän oli tapaamassa äänestäjiä vaalipiirissään Birstallissa Yorkshiressa. Hän kuoli saamiinsa vammoihin myöhemmin samana päivänä.
Tausta ja yksityiselämä

Helen Joanne Leadbeater syntyi Batleyssä 1974. Hänen isänsä Gordon oli tehdastyöntekijä ja äitinsä Jean työskenteli koulun kanslistina. Oppikoulun jälkeen hän pääsi opiskelemaan Cambridgen Pembroke Collegeen politiikkaa ja yhteiskuntatieteitä. Kesäisin hän työskenteli samassa tehtaassa kuin isänsä. Myöhemmässä haastattelussa hän muisteli, etteivät hänen vaatimattomat lähtökohtansa olleet valmentaneet häntä Cambridgeen, jossa hyvillä suhteilla ja kontakteilla sekä syntymäpaikalla ja jopa murteella tuntui olevan suuresti merkitystä.
Cox oli innokas vuorikiipeilyn harrastaja, joskin viimeisinä vuosinaan hän ehti harrastaa vain pyöräilyä Thames -joen varrella.
Vuonna 2009 Cox meni naimisiin Brendan Coxin kanssa. Parilla oli kaksi lasta. Brendan meni uusiin naimisiin vuonna 2023.
Ura politiikassa

Valmistuttuaan hän työskenteli poliittisena neuvonantajana työväenpuolueen kansanedustaja Joan Walleylle ja kampanjapäällikkönä Glenys Kinnockille eurovaalien aikana. Vuonna 2002 hän liittyi Oxfamiin, suureen brittiläiseen kehitysapujärjestöön. Oxfam-vuosiensa aikana hän kävi lukuisissa kriisikohteissa maailmalla ja kehitti kokemuspohjaisen näkemyksen maailmanpolitiikkaan. Oxfamin jälkeen vuosina 2009-2011 hänestä tuli äitiyskuolleisuuteen keskittyneen avustuskampanjan päällikkö. Seuraavaksi hän työskenteli kahdessa lastensuojelujärjestössä, Save The Children -järjestössä ja NSPCC:ssä. Cox oli nykyaikainen feministi ja toimi vuosina 2010-2014 työväenpuolueen naisverkoston puheenjohtajana. Lisäksi hän oli Freedom Fund on slavery-säätiön sekä Bill ja Melinda Gatesin säätiön neuvonantaja.
Hänet valittiin alahuoneeseen parlamenttivaaleissa 2015 Batley and Spenin vaalipiiristä. Työväenpuolueessa Coxia pidettiin nousevana vaikuttajana ja naisena, jolla on mahdollisuus vaikuttaa ihmisten elämään ja tehdä maailmasta parempi paikka. Työväenpuolueen puheenjohtajavaaleissa Cox nimesi Jeremy Corbynin ehdokkaakseen, mutta äänestikin Liz Kendallia, joka tuli neljänneksi. Puheenjohtajavaalien jälkeen Coxia arvosteltiin yhden tukemisesta ja toisen äänestämisestä, mutta tällä ei ollut haitallista vaikutusta hänen maineeseensa parlamentissa, jossa häntä pidettiin yhtenä suosituimmista ja mahdollisesti kyvykkäimmistä jäsenistä.
Murha

16. kesäkuuta 2016 Cox oli tapaamassa äänestäjiä vaalipiirissään Yorkshiren Birstallissa, kun Thomas Mair hyökkäsi hänen kimppuunsa. Thomas Mair oli tekohetkellä 53-vuotias työtön puutarhuri. Hyökkäyksen aikana Mair ampui .22-kaliperisella poikkisahatulla kiväärillä Coxia kahdesti päähän ja kerran rintakehän alueelle, sekä puukotti tätä yhteensä 15 kertaa. Lisäksi Mair puukotti apuun tullutta sivullista, 77-vuotiasta Bernard Carter-Kennyä, joka jäi nopean hoidon ansiosta henkiin. Äärioikeistolainen ja äärikansallismielinen Mair huusi hyökkäyksen aikana iskulauseita ”Britannia ensin” ja ”Pitäkää Britannia itsenäisenä”. Hänet pidätettiin pian iskunsa jälkeen. Pidätyksensä aikana hän sanoi poliisille olevansa ”poliittinen aktivisti”. Hänen tekemänsä hyökkäys ja Coxin murha tallentuivat valvontavideokameraan.
Seuranneessa oikeudenkäynnissä Old Baileyssä Mair tuomittiin elinkautiseen ilman armahdusmahdollisuutta. Tuomionjulistuksessaan tuomari Alan Wilkie sanoi Mairille: ”Cox oli elinvoimainen, avosydäminen, osallistuva ja antelias ... Sanan todellisessa mielessä hän oli patriootti. Te vain haluatte esittää patrioottia.”
Hammaguir

Hammaguir on algerialainen kylä, joka sijaitsee 120 km lounaaseen Colomb-Bécharista.
Hammaguirin avaruuskeskus

Paikka on avaruustekniikka-alalla tunnettu siitä, että sen lähellä oli vuodet 1947-1967 Ranskan avaruuskeskus. Ranskan maa- ja ilmavoimat perustuvat sinne 24. huhtikuuta 1947 Centre d'Essais d'Engins Spéciaux'n (CEES) eli rakettitekniikan testauskeskuksen.
Sieltä Ranska laukaisi luotainraketteja, esim. vuodesta 1952 lähtien Veronique, ja testasi keskimatkan ballistisia ohjuksiaan ja kantorakettejaan, mm. Diamantia vuosina 1965 - 1967.
Ensimmäinen ranskalainen satelliitti Astérix laukaistiin sieltä vuonna 1965.
Algerian itsenäistyminen Ranskan siirtomaavallasta johti CNESin etsimään uutta rakettikeskusta, joksi valikoitui Kourou Ranskan Guyanassa Etelä-Amerikassa.
Aiheesta muualla

http://www.univ-perp.fr/fuseurop/sahara_e.htm (Arkistoitu – Internet Archive)
Jani Lähde

| Henkilötiedot |
| --- | --- | --- | --- |
Syntymäaika: 27. helmikuuta 1984 (ikä 40)
Syntymäpaikka: Kotka, Suomi
Pelipaikka: vasen laitapuolustaja
Pituus: 176 cm
Junioriseurat
1995–1999: KTP
2000–2004: Honka
Seurat
| Vuodet | Seura | O | (M) |
| 2003–2005 | Honka | 3 | (0) |
| 2005 | → FCK Salamat (laina) | 18 | (1) |
| 2006 | KTP | 24 | (1) |
| 2007–2008 | KooTeePee | 31 | (0) |
| 2009–2011 | KTP | 44 | (12) |
| 2012–2013 | Jäntevä | – | (4) |
| Yhteensä | Yhteensä | 120 | (14) |
 Seurajoukkueuran tilastot kattavat vain kansalliset sarjat.
Jani Lähde (s. 27. helmikuuta 1984 Kotka) on entinen suomalainen jalkapalloilija. Hän oli pelipaikaltaan vasen laitapuolustaja tai laitalinkki.
Ura

Lähde on KTP:n kasvatti, mutta hän siirtyi 16-vuotiaana Espooseen Hongan organisaatioon. Espoon-vuosinaan hän edusti myös FCK Salamoita.
Vuonna 2006 Lähde palasi Kotkaan ja Kolmosessa pelanneen KTP:n riveihin. Kaudella 2007 hän solmi kaksivuotisen sopimuksen KooTeePeen Veikkausliiga-joukkueen kanssa. Ensiesiintymisensä Veikkausliigassa Lähde teki 26. huhtikuuta 2007 ottelussa Tampere Unitedia vastaan. KooTeePeen pudottua Veikkausliigasta Ykköseen kauden 2008 päätteeksi Lähde siirtyi sarjatasoa alemmas KTP:n joukkueeseen. Lähde valmentaa nykyään FC Hongan organisaatiossa ja on 07-ikäluokan päävalmentaja.
Jo Coxin murha

| Jo Coxin murha |
| --- | --- |
 Kirjasto, jonka edustalla murha tapahtui
Paikka:   Birstall, West Yorkshire, Yhdistynyt kuningaskunta
Ajankohta:  16. kesäkuuta 2016  n. 12.53  (UTC +1)
Iskutyyppi:  murha
Kuolleita:  Jo Cox
Haavoittuneita:  Bernard Carter-Kenny
Epäilty/epäillyt:  Thomas Mair
Tekoväline:  poikkisahattu kivääri & puukko
Jo Cox murhattiin 16. kesäkuuta 2016 kamppanjatapahtuman aikana Bristallin kaupungissa. Cox oli työväenpuoluetta edustanut Yhdistyneen kuningaskunnan alahuoneen kansanedustaja, joka oli asettunut tukemaan Britannian EU-jäsenyyttä vuoden 2016 kansanäänestyksessä.
Coxin murha oli ensimmäinen istuvan kansanedustajan murha Britanniassa sitten Ian Gow’n murhan vuonna 1990.
Murha, tekijä ja motiivi

Cox oli matkalla kampanjatilaisuuteen, jossa hänen oli tarkoitus kampanjoida Britannian EU-jäsenyyden puolesta Birstallissa sijaitsevan kirjaston edustalla. Murhaaja oleskeli kirjaston läheisyydessä odottaen Coxin saapumista. Coxia ammuttiin .22-kaliperisella kiväärillä, jota oli sahattu poikki, minkä lisäksi murhaaja puukotti Coxia. Murha tallentui valvontakameralle. Silminnäkijöiden mukaan murhaaja huusi nationalistisia lausahduksia ennen tekoaan ja sen jälkeen.
Eläköitynyt 77-vuotias kaivospelastaja Bernard Carter-Kenny yritti tulla Coxin avuksi, mutta joutui itse murhaajan puukottamaksi.Hän haavoittui mutta selvisi hengissä.
Poliisi hälytettiin paikalle kello 12.53. Cox kuoli kello 13.48 ampuma- ja puukotushaavoihinsa.
Murhaaja oli 53-vuotias Thomas Mair. Hän oli työtön sekä kannatti valkoista ylivaltaa ja ihaili natseja. Pidätyksen yhteydessä hän kertoi poliisille olevansa poliittisesti aktiivinen. Lisäksi hän kertoi nimekseen ”kuolema pettureille, vapaus Britannialle”. Mair katsoi liberaalien, vasemmistolaisten ja valtamedian olevan vastuussa maailman ongelmista. Poliisi löysi kotietsinnässä hänen kotoaan runsaasti äärioikeistolaista kirjallisuutta ja natsiaiheisia esineitä. Mair oli myös vuonna 1999 hankkinut oppaan, jossa käytiin läpi ampuma-aseiden kotikutoista muokkaamista.
Oikeudenkäynti ja jälkipyykki

Coxin hautajaiset pidettiin 15. heinäkuuta. Itse siunaustilaisuus oli yksityinen, mutta sadat ihmiset laskivat kukkia Coxin arkkusaattueen tielle sen jälkeen.
Oikeudenkäynnin aikana Mair ei yrittänyt puolustaa itseään. Marraskuussa 2016 Mair tuomittiin elinkautiseen vankeuteen. Vankeus on elinkautinen, sillä teko oli oikeuden mukaan erityisen vakava ja toteutettiin natsismin tarkoitusperien edistämiseksi. Tuomionjulistuksessaan tuomari Alan Wilkie sanoi Mairille: ”Cox oli elinvoimainen, avosydäminen, osallistuva ja antelias ... Sanan todellisessa mielessä hän oli patriootti. Te vain haluatte esittää patrioottia”.
Sekä EU-eron puolesta että sitä vastaan kampanjoivat osapuolet ilmoittivat lopettavansa kampanjoinnin väliaikaisesti.
Coxilla ja hänen miehellään oli kaksi lasta, jotka olivat äitinsä kuolinhetkellä 5- ja 3-vuotiaita. Leskeksi jäänyt mies meni uusiin naimisiin vuonna 2023.
Reaktioita

Konservatiivipuolue, liberaalidemokraatit ja UKIP ilmoittivat, etteivät asettaisi ehdokkaita Coxin vaalipiirin täytevaaliin, joka käytiin hänen tyhjäksi jääneen parlamenttipaikkansa täyttämiseksi.
Suomen pääministeri Juha Sipilä välitti osanottonsa Twitterissä jo samana päivänä ja kutsui hyökkäystä kansanedustajaa vastaan hyökkäykseksi itse demokratiaa vastaan.
Kaksi päivää murhan jälkeen Yhdysvaltain presidentti Barack Obama soitti Coxin leskelle ja välitti osanottonsa.
HMS Brazen (H80)

| HMS Brazen |
| --- | --- |
 HMS Brazen

Aluksen vaiheet
Rakentaja:  Palmers Shipbuilding and Iron Company, Jarrow-on-Tyne
Kölinlasku:  22. heinäkuuta 1929
Laskettu vesille:  25. heinäkuuta 1930
Palveluskäyttöön:  8. huhtikuuta 1931
Poistui palveluskäytöstä:  uponnut 20. heinäkuuta 1940
Tekniset tiedot
Uppouma:  1 360 t (standardi) 1 790 t (max)
Pituus:  98,5 m
Leveys:  9,83 m
Syväys:  3,73 m
Koneteho:  34 000 hv (25,4 MW)
Nopeus:  32,25 solmua (65 km/h)
Miehistöä:  138
Aseistus
Aseistus:  4   4,7" (120 mm) tykkiä 2 × 2 naulan ilmatorjuntatykkiä 8 × 21" (533 mm) torpedoputkea
HMS Brazen (viirinumero H80) oli Britannian kuninkaallisen laivaston B-luokan hävittäjä toisessa maailmansodassa.
Valmistus

Alus tilattiin 22. maaliskuuta 1929 vuoden 1928 laivasto-ohjelmassa Palmersin Newcastlen telakalta, missä köli laskettiin 22. heinäkuuta 1929. Alus laskettiin vesille 25. heinäkuuta 1930 ja valmistui 8. huhtikuuta 1931, jolloin sen valmistuskustannukset olivat 221 156 puntaa ilman amiraliteetin toimittamia ase- ja viestijärjestelmiä.
Palvelus

Palvelukseen otettaessa alus liitettiin Välimeren laivaston 4. hävittäjälaivueeseen, mistä se siirrettiin 1935 Kotilaivastoon. Alus osallistui kesäkuussa 1939 Liverpoolin edustalla koeajossa uponneen sukellusveneen HMS Thetiksen pelastustoimiin.
Toisen maailmansodan alkaessa alus liitettiin Doveriin sijoitettuun 19. hävittäjälaivueeseen, jonka mukana se suojasi Kanaalin saattueita. Alus pelasti 13. syyskuuta yhdessä HMS Boreasin kanssa kolme Saksan laivaston miinaan ajaneen sukellusvene U-40:n miehistönjäsentä merestä.
Alus suojasi 22. marraskuuta HMS Eskin, HMS Expressin ja HMS Codringtonin kanssa miinoitusmatkalla apumiinalaiva HMS Princess Victoriaa, joka laski miinoitteen Doverin kapeikkoon operaatiossa GF. Alus suojasi Norjaan meneviä joukkojenkuljetussaattueita.
Brazen upotti 15. huhtikuuta 1940 HMS Fearlessin kanssa syvyyspommein Saksan laivaston sukellusvene U-49:n lähellä Narvikia (68°53′N, 016°59′E).
Alus ajoi karille 30. toukokuuta 1940 Washin edustalla, mistä saadut vauriot korjattiin pikaisesti. Palvelukseen palattaessa alus määrättiin 1. hävittäjälaivueeseen Portsmouthiin, jonne se lähti heinäkuun alussa saattueen mukana. Alus joutui 20. heinäkuuta Doverin edustalla Saksan ilmavoimien hyökkäykseen suojatessaan saattuetta CW7. Alukseen ei osunut, mutta useat lähelle osuneet pommit aiheuttivat pahoja rakenteellisia vaurioita. Alus otettiin hinaukseen, mutta se upposi paluumatkalla Doveriin. Tapahtumassa sai yksi miehistönjäsen surmansa.
Palvelus > Päälliköt

Aluksen päälliköinä olivat:
Robert Henry Mills huhtikuu – 1. marraskuuta 1939
Roger Caton Beckett 1. marraskuuta 1939 – 12. helmikuuta 1940
Sir Michael Culme-Seymour 12. helmikuuta – 20. heinäkuuta 1940
Aiheesta muualla

Kuvia tai muita tiedostoja aiheesta HMS Brazen (H80) Wikimedia Commonsissa
B-luokan hävittäjät
Jessica Walter

| Jessica Walter |
| --- | --- |
 Jessica Walter vuonna 2019.
Henkilötiedot
Syntynyt: 31. tammikuuta 1941 New York, New York, Yhdysvallat
Kuollut: 24. maaliskuuta 2021 (79 vuotta) New York, New York, Yhdysvallat
Ammatti:  näyttelijä
Näyttelijä
Aktiivisena:  1960–2021
 Nimikirjoitus
Aiheesta muualla
IMDb 
Elonet
AllMovie
Jessica Walter (31. tammikuuta 1941 New York, New York, Yhdysvallat – 24. maaliskuuta 2021 New York, New York, Yhdysvallat) oli yhdysvaltalainen Emmy-palkittu näyttelijä.
Hänet tunnetaan roolistaan ​​Lucille Bluthina tv-sarjassa Sukuvika ja naispääosasta ​​elokuvassa Yön painajainen vuodelta 1971, jossa vastanäyttelijänä oli Clint Eastwood. Walter myös antoi äänensä Malory Archerille animaatiosarjassa Archer.
Jessica Walter oli naimisissa näyttelijä Ron Leibmanin kanssa vuodesta 1983 aina hänen kuolemaansa vuonna 2019.
Aiheesta muualla

Kuvia tai muita tiedostoja aiheesta Jessica Walter Wikimedia Commonsissa
Harvalaine

| Harvalaine |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°00′41″N, 26°24′15″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Puulaan 
Järvinumero:  14.923.1.014
Mittaustietoja
Pinnankorkeus:  105,7 m  
Pituus:  180 m  
Leveys:  90 m  
Rantaviiva:  0,436 km  
Pinta-ala:  1,185 ha  
Saaria:  ei saaria 
 fiHarvalaine 
Harvalaine  on Etelä-Savossa Kangasniemellä  Pappalanmäen lähellä sijaitseva lampi.
Maantietoa

Lampi on 180 metriä pitkä, 90 metriä leveä, ja sen pinta-ala on 1,2 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 105,7 metriä mpy.